ఆర్‌.కే. చౌదరి

ఆర్‌.కే. చౌదరి (జననం 6 డిసెంబర్ 1958) భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో మోహన్‌లాల్‌గంజ్ నియోజకవర్గం నుండి లోక్‌సభ సభ్యుడిగా ఎన్నికయ్యాడు. 

రాజకీయ జీవితం
ఆర్‌.కే. చౌదరి కాన్షీరామ్‌తో కలిసి బీఎస్‌పీతో తన రాజకీయ జీవితాన్ని ప్రారంభించి మూడుసార్లు ఉత్తరప్రదేశ్ శాసనసభకు ఎమ్మెల్యేగా ఎన్నికై  ఉత్తరప్రదేశ్ ప్రభుత్వంలో రవాణా, ఆరోగ్యం, సైన్స్ అండ్ టెక్నాలజీ, అటవీ, పర్యావరణం, చిన్న పరిశ్రమలు, సహకారం, అంబేద్కర్ గ్రామీణాభివృద్ధి, క్రీడలు & యువజన సంక్షేమ  శాఖల మంత్రిగా పని చేశాడు. ఆయన 2016లో బిఎస్‌పి అధినేత్రి మాయావతితో విభేదాలు కారణంగా బీఎస్‌పీ పార్టీని వీడి కాంగ్రెస్‌ పార్టీలో చేరాడు.

ఆర్‌.కే. చౌదరి కాంగ్రెస్ పార్టీలో చేరిన కొన్ని రోజుల తర్వాత సమాజ్ వాదీ పార్టీ అధ్యక్షుడు అఖిలేష్ యాదవ్ ఆహ్వానం మేరకు కాంగ్రెస్‌ను విడి సమాజ్‌వాదీ పార్టీలో చేరాడు. ఆయన   2014, 2019 ఎన్నికలలో మోహన్‌లాల్‌గంజ్ నియోజకవర్గం నుండి పోటీ చేసి ఓడిపోయి 2024లో జరిగిన లోక్‌సభ ఎన్నికలలో మోహన్‌లాల్‌గంజ్ నియోజకవర్గం నుండి ఎస్‌పీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి కౌశల్ కిషోర్ పై 70,292 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.

మూలాలు 	   

వర్గం:1958 జననాలు
వర్గం:18వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు